Elon Musk rook dagga op komedie-podsending | Maroela Media
Tesla-aandele het Vrydag met 6% gedaal toe twee van sy senior uitvoerende beamptes bedank het, net ure ná die uitvoerende hoof Elon Musk 'n trek van 'n daggasigaret op 'n regstreekse podsending geneem het.
Die maatskappy se rekenmeester, Dave Morton, en hoof van menslike hulpbronne Gaby Toledano, het hulle bedanking ingedien. Morton het slegs 'n maand gelede by die maatskappy begin werk, en sê "die vlak van publieke aandag wat op die maatskappy geplaas word, en die pas in die maatskappy, het my verwagtinge oortref".
Hy het gesê hy glo steeds in Tesla, die maatskappy se missie en toekomsvooruitsigte. Hy het bevestig hy het nie enige meningsverskille met Tesla se leierskap of probleme met die maatskappy se finansiële beriggewing gehad nie.
Die twee het bedank een dag ná Musk omstredenheid veroorsaak het toe hy marijuana op 'n podsending met die Amerikaanse komediant Joe Rogan gerook het.
Die 47-jarige biljoenêr is in Pretoria gebore en het aan die Pretoria Boys High School gematrikuleer.
Hy het Donderdag twee en 'n half ure lank op die podsending oor enigiets van kunsmatige intelligensie en sy impak op mense tot vuurwerpers en sosiale media gesels.
Rogan het die sigaret aangesteek en Musk wou weet of dit 'n daggasigaret of 'n sigaar is. Rogan verduidelik dan dit is 'n mengsel van tabak en marijuana. "Het jy dit al ooit probeer?" wou hy by Musk wees. "Ek dink ek het al een keer probeer," antwoord Musk.
"Kom aan," moedig Rogan hom aan en Musk lag. "Jy kan waarskynlik nie, as gevolg van aandeelhouers, reg?"
Nadat Rogan bevestig het dis wettig (dis wettig om marijuana in Kalifornië te rook) neem Musk een trek van die sigaret voor hy dit weer aan Rogan teruggee.
Musk het nie dadelik reageer op vrae oor sy gedrag of kommentaar op die podsending nie.
Talle van Musk se Twitter-volgelinge wou weet of marijuana teen maatskappybeleid is.
Elon Musk In die nuus Tesla
Eerder dagga as drank. Gewoonlik nie dagga kenners wat kamstig als weet van dagga. Rook self en besluit.
Ps… Jy sal verbaas wees oor hoe vals n STIGMA jou kan verlei.
Siestog, enigiets vir bietjie aandag
"Wonderlike voorbeeld" wat hy vir jongmense stel. As jy my seuntjie was, sou die ou en getroud paplepel werk gehad het.
Hy't een trekkie gevat vir die sports, verstaan nie hoekom mense alles wil ophemel nie.
Baie sien niks verkeerd met dagga nie. Wag totdat jou tienerseuns dit begin rook en dan sal jy sien wat se invloed dit nie net op hul eie lewens het nie, maar ook op hul vriende en hul ouers se lewens. Ek ken nie een mens wat dagga rook wie se lewe 'n suksesverhaal weerspieël nie. Dit maak seer, skelm, doen skade, breek af, vernietig. Daar is niks goed daaraan nie, behalwe die sogenaamde chilled feeling wat die roker kry. En moenie verbaas staan oor hoeveel van ons jong mense vandag nie dagga rook nie. Ek bid vir elke ouer,… Lees meer »